**Dyddiad cyhoeddi:** 28 Rhagfyr 2023

**Cais Rhyddid Gwybodaeth** 273/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**Rhowch yr wybodaeth ganlynol am Asesiadau o’r Effaith ar Gydraddoldeb (a elwir weithiau’n Asesiadau o’r Effaith ar Amrywiaeth)**

**1) Nifer yr Asesiadau o’r Effaith ar Gydraddoldeb neu Asesiadau o’r Effaith ar Amrywiaeth a gynhaliwyd gan Rheilffyrdd Trafnidiaeth Cymru Cyf, neu gontractwr ar ran Rheilffyrdd Trafnidiaeth Cymru Cyf ar gyfer y cyfnod rhwng 1 Ebrill 2023 a 30 Tachwedd 2023.**

**2) Faint o’r asesiadau a nodwyd mewn ymateb i 1) sydd ar gael i’r cyhoedd, er enghraifft a gyhoeddwyd ar wefan Rheilffyrdd Trafnidiaeth Cymru.**

**3) A yw Rheilffyrdd Trafnidiaeth Cymru Cyf yn cynnal yr holl Asesiadau o’r Effaith ar Gydraddoldeb neu Asesiadau o’r Effaith ar Amrywiaeth sydd wedi’u cwblhau yn ganolog yn y sefydliad, er mwyn gallu rhannu arferion gorau?**

**YMATEB**

Cwestiwn 1

O ran y dyletswyddau a roddir ar sefydliadau’r sector cyhoeddus fel Trafnidiaeth Cymru (TrC), rydyn ni’n cynnal Asesiadau o’r Effaith ar Amrywiaeth ar draws y partneriaethau sy’n rhan o TrC fel mater o drefn.

Ar hyn o bryd nid oes gennym niferoedd pendant, rydyn ni'n gweithio tuag at flaendal canolog a fydd yn casglu, yn hyrwyddo ac yn cyhoeddi Asesiadau o’r Effaith ar Amrywiaeth yn rheolaidd.

Cwestiwn 2

Dim – does dim data ar gael yn allanol / yn weladwy / wedi’i gyhoeddi ar gyfer yr Asesiadau o’r Effaith ar Amrywiaeth/ yr Asesiadau o’r Effaith ar Gydraddoldeb, sef dim ond enw arall am yr hyn sydd i bob pwrpas yr un peth.

Cwestiwn 3

Nid yw Rheilffyrdd Trafnidiaeth Cymru Cyf yn cynnal Asesiadau o’r Effaith ar Amrywiaeth yn ganolog yn y sefydliad.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu freedomofinformation@tfw.wales. Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".